Felix Bernstein

Felix Bernstein (* 24. február 1878, Halle, Nemecko - † 3. december 1956, Zürich, Švajčiarsko) bol nemecký matematik a študent Georga Cantora. Je známy predovšetkým vďaka tzv. Cantorovej-Bernsteinovej vete (1897), základnému výsledku v teórii množín. Zaoberal sa tiež matematickými princípmi genetiky, kde v roku 1924 objavil zákonitosť v dedičnosti krvných skupín. 

Narodil sa v Nemecku, v roku 1934 emigroval do USA. Po druhej svetovej vojne sa vrátil do Európy a v roku 1956 zomrel na rakovinu v Zürichu, vo Švajčiarsku.

Nemeckí matematici
Matematici židovského pôvodu
Osobnosti zo Saska-Anhaltska